Vita:Szigetszentmiklós

message: Tököl mióta van keleten és mióta van 'Miklós mellett? A cikkíró ránézhetne a térképre. Ajánlom a Wikimapiát. - By: CsepeLee fiú.
replies: text: Azért a "semleges üdülőterületek" se semmi :) A szövegben pedig nem az volt hogy "mellette van", hanem hogy "határolja". – Peyerk vita 2010. október 7., 23:10 (CEST)
A mai települést a hagyomány szerint ( miféle nyom nélkül alátámasztatlan hagyományra hivatkoznak mindenütt mikor egy délszláv nép és lakos nem volt már rá száz évre??? A falu névanyaga 1546—1559 között teljesen magyar. (Káldy 546. sz.) ) a ráczkevei szigeten megtelepített szerbek alapították, 1440 táján, a tatárok által elnéptelenedett helység helyén.
A református egyház az 1626-29. években már fönnállt! A templom építési ideje ismeretlen. ( a reformátusé???) Mai alakjában 1798-ban állították helyre. ( ez régi szöveg vagy nem a reformátusra hanem a katolikusra vonatkozik??? A mai református templom 1988-1996 között épült!!!) Tornyát az 1853 évi nagy vihar ledöntötte, 1875-ben építették újra. (???ez is a katolikus??? Mintha eredetileg nem is  teljesen református lakosú város lett volna!)
Az új ref. templom 1988-1996 közt épült a háborúban lerombolódott régi telkén. Állítólag ez volt a szocializmus csak torony nélkül építhető imaházai utánni első toronnyal épült temploma. A 2012-es kibővítéskor a templom mögött és alatta folytatódóan, alul Árpád korabeli templom maradványt, felette a a földben a későbbi templom falakat, mellé temetve férfi, női és sok gyermek csontvázat, (abban korban magas gyermekhalandóság miatt) és többek közt még korábbról származó vonalas gabonatároló edény töredéket, réz pénzérmét, későbbi liliomos Anjou címeres gyűrűt is találtak. Az alsó vélhetően Árpád kori felett, rá merőlegesen épült a későbbi, amelynek utolsó képeken megmaradt változata a világháborúban lerombolódott és köveit elhordták építőanyagnak. A régészek szerint Árpád kori és a későbbi rá keresztben épült templom maradványban is több lelet került elő. Egy részén a jelenlegi új templom is rajta fekszik így az nem feltárható. A leletek helyén bővül a jelenlegi templom az új közösségi résszel.
Nyugodtan írjad át :D  Szajci pošta 2012. szeptember 26., 13:59 (CEST)
thread_title: Fekvés

message: Nem föltétlen rossz ötlet Szerkesztő:Elekes Andor elképzelése a képgalériával, de szerintem elsődlegesen nem mindenféle gyárépületeket, konténercsarnokokat kellene beletenni, hanem inkább kicsit vegyesen és képaláírásokkal :D
Ez a beteszem-törlöm csiki-csuki viszont teljesen értelmetlen és idegesítő :D
Erre való a vitalap. kmm...v 2017. október 10., 06 körül
Engedd meg, hogy pontosítsak, Kmm~huwiki: Bár a Mire nem valók a Wikipédia-szócikkek? kitér arra, hogy a szócikkek nem képgalériák, nem magával az itt elhelyezett képgalériával van a gond, hanem, ahogyan azt az eltávolításkor írtam is: „Értelmetlen gépgaléria (az olvasóknak nem hasznos, hogy látnak egy képet, amiről nem tudják meg közvetlenül, hogy az mit ábrázol - még a fájlnévből sem).” Itt – ugyebár – a zárójelben lévő szöveg a lényeg, miszerint nem probléma a gépgaléria, de annak semmi értelme, hogy képaláírás nélküli képekkel tömködjük tele a szócikkeket, akár galériába rendezve, akár anélkül. A galériába rendezésnek az is hátulütője, hogy összeömlesztve tartalmaz gyakorta képeket, amely szintén nem szerencsés. Tehát vagy aláírásokkal kerülnek vissza a képek, vagy nem kerülnek vissza, ami szintén nem hátrány, mert a Commonsban minden kép elérhető, és a szócikkből egyenes út vezet a releváns commonsos gyűjteményhez. Ennyi. Hungarikusz Firkász Ide írkássz! 2017. október 10., 09:06 (CEST)
Teljesen igazad van. Én is azt írtam, nem ördögtől való ötlet a galéria, de a képaláírás fontos, és releváns képek kellenének.
Azok a képek amiket betett, szerintem a Szigetszentmiklós ipari fejlődése vagy mittudoménmilyen szócikkben lennének jó helyen, de ott is csak akkor, ha tudjuk mi van a képen :D. kmm...v 2017. október 10., 09:18 (CEST)
A képek nagy részét (4 képet), valamint magát a galériát még Civertan tette be  2007. november 12-én. Ami persze nem jelenti azt, hogy azért mert ilyen régen benne volt, már jó is így. Úgy van, ahogy mondod, képaláírás nélkül semmi értelme nincs, és ezen képekből ebben a szócikkben egy is elegendő – akármennyire remek felvételek (mert amúgy azok, ez vitathatatlan. Az is megoldás lenne, ha az általad külön cikként elgondolt ipari fejlődés nem külön szócikk lenne, hanem megfelelően részletezve szerepelne ebben a szócikkben, akkor szövegközi elhelyezéssel is elhelyezhetőek lennének, ami szintén nem rossz megoldás. Hungarikusz Firkász Ide írkássz! 2017. október 10., 10:19 (CEST)
thread_title:  Képgaléria